CELEX: 32016D2366
Language: lt
Date: 2016-12-19 00:00:00
Title: 2016 m. gruodžio 19 d. Komisijos įgyvendinimo sprendimas (ES, Euratomas) 2016/2366, kuriuo nustatomi sąskaitų, kuriose laikomos Sąjungai priklausančių tradicinių nuosavų išteklių sumos, išrašų šablonai ir ataskaitų apie neatgautinas sumas, atitinkančias Sąjungai priklausančius tradicinius nuosavus išteklius, formos pagal Tarybos reglamentą (ES, Euratomas) Nr. 609/2014

22.12.2016   
            
            
               LT
            
            
               Europos Sąjungos oficialusis leidinys
            
            
               L 350/30
            
         KOMISIJOS ĮGYVENDINIMO SPRENDIMAS (ES, Euratomas) 2016/2366
   2016 m. gruodžio 19 d.
   kuriuo nustatomi sąskaitų, kuriose laikomos Sąjungai priklausančių tradicinių nuosavų išteklių sumos, išrašų šablonai ir ataskaitų apie neatgautinas sumas, atitinkančias Sąjungai priklausančius tradicinius nuosavus išteklius, formos pagal Tarybos reglamentą (ES, Euratomas) Nr. 609/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 2014 m. gegužės 26 d. Tarybos reglamentą (ES, Euratomas) Nr. 609/2014 dėl tradicinių, PVM ir BNP pagrįstų nuosavų išteklių teikimo metodų ir tvarkos ir dėl priemonių, skirtų grynųjų pinigų poreikiui patenkinti (1), ypač į jo 6 straipsnio 4 dalį ir 13 straipsnio 3 dalį,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               Komisijos sprendime 97/245/EB, Euratomas (2) nustatoma valstybių narių Komisijai perduodamos informacijos pagal nuosavų išteklių sistemą perdavimo tvarka;
            
         
               (2)
            
            
               vienintelis Sprendimo 97/245/EB, Euratomas teisinis pagrindas – Tarybos reglamentas (EB, Euratomas) Nr. 1150/2000 (3). Įsigaliojus Tarybos sprendimui 2014/335/ES, Euratomas (4), valstybių narių Komisijai perduodamos informacijos tvarką reglamentuoja du Tarybos reglamentai – Reglamentas (ES, Euratomas) Nr. 608/2014 (5) ir Reglamentas (ES, Euratomas) Nr. 609/2014. Todėl tikslinga kiekvienam iš šių reglamentų priimti atskirą Komisijos įgyvendinimo sprendimą. Nuostatos dėl pranešimo apie sukčiavimą ir pažeidimus, darančius poveikį Sąjungai priklausančių tradicinių nuosavų išteklių sumoms, ir dėl patikrinimų, susijusių su tradiciniais nuosavais ištekliais, šablonų ir formų, nustatytų Sprendime 97/245/EB, įtrauktos į Komisijos įgyvendinimo sprendimą (ES, Euratomas) 2016/2365 (6). Nuostatos dėl sąskaitų, kuriose laikomos Sąjungai priklausančių tradicinių nuosavų išteklių sumos, išrašų šablonų ir dėl ataskaitų apie neatgautinas sumas, atitinkančias Sąjungai priklausančius tradicinius nuosavus išteklius, formų, nustatytų Sprendime 97/245/EB, Euratomas, turėtų būti įtrauktos į šį sprendimą;
            
         
               (3)
            
            
               kad informacija apie sąskaitas būtų pranešama struktūrizuotai, turėtų būti nustatyti A ir B sąskaitų mėnesio išrašų perdavimo šablonai;
            
         
               (4)
            
            
               sąskaitų, kuriose laikomos Sąjungai priklausančių tradicinių nuosavų išteklių sumos, išrašų šablonuose turėtų būti parodytas surinkimo išlaidų, kurias valstybės narės pasilieka rinkdamos tradicinius nuosavus išteklius, kaip numatyta Sprendime 2014/335/ES, Euratomas, tarifo patikslinimas;
            
         
               (5)
            
            
               Sprendime 97/245/EB, Euratomas reikalaujama, kad valstybės narės pateiktų informaciją Komisijai apie departamentus ir agentūras, atsakingus už informacijos teikimą. Būtina nustatyti, kad valstybės narės taip pat informuotų Komisiją apie visus tos informacijos pasikeitimus;
            
         
               (6)
            
            
               siekiant aiškumo ir teisinio tikrumo, Sprendimas 97/245/EB, Euratomas turėtų būti panaikintas;
            
         
               (7)
            
            
               siekiant užtikrinti, kad valstybės narės kuo greičiau pradėtų naudoti iš dalies pakeistas formas, visų pirma dėl pakeistos išlaikymo normos, šis sprendimas turėtų įsigalioti ir turėtų būti taikomas nuo jo paskelbimo dienos;
            
         
               (8)
            
            
               nuoseklumo sumetimais šis sprendimas ir Įgyvendinimo sprendimas (ES, Euratomas) 2016/2365 turėtų būti taikomi nuo tos pačios dienos,
            
         PRIĖMĖ ŠĮ SPRENDIMĄ:
   1 straipsnis
   Rengdamos sąskaitų, kuriose laikomos Sąjungai priklausančių tradicinių nuosavų išteklių sumos, išrašus, kaip nurodyta Reglamento (ES, Euratomas) Nr. 609/2014 6 straipsnio 4 dalyje, valstybės narės naudoja šio sprendimo I, II, III ir IV prieduose nustatytus šablonus.
   2 straipsnis
   Rengdamos ataskaitas apie neatgautinas sumas, atitinkančias Sąjungai priklausančius tradicinius nuosavus išteklius, kaip nurodyta Reglamento (ES, Euratomas) Nr. 609/2014 13 straipsnio 3 dalyje, valstybės narės naudoja šio sprendimo V priede nustatytą formą. Šias ataskaitas jos siunčia per elektroninę valdymo ir informacijos sistemą.
   3 straipsnis
   Valstybės narės informuoja Komisiją apie departamentus ar agentūras, atsakingus už 1 straipsnyje nurodytų išrašų ir 2 straipsnyje nurodytų ataskaitų parengimą ir išsiuntimą. Valstybės narės taip pat informuoja Komisiją apie visus su šiais departamentais ar agentūromis susijusios informacijos pasikeitimus.
   4 straipsnis
   Sprendimas 97/245/EB, Euratomas panaikinamas.
   5 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2016 m. gruodžio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 168, 2014 6 7, p. 39.
   
      (2)  1997 m. kovo 20 d. Komisijos sprendimas 97/245/EB, Euratomas, nustatantis valstybių narių Komisijai perduodamos informacijos pagal Bendrijų nuosavų išteklių sistemą perdavimo tvarką (OL L 97, 1997 4 12, p. 12).
   
      (3)  2000 m. gegužės 22 d. Tarybos reglamentas (EB, Euratomas) Nr. 1150/2000, įgyvendinantis Sprendimą 2007/436/EB, Euratomas dėl Bendrijų nuosavų išteklių sistemos (OL L 130, 2000 5 31, p. 1).
   
      (4)  2014 m. gegužės 26 d. Tarybos sprendimas 2014/335/ES, Euratomas dėl Europos Sąjungos nuosavų išteklių sistemos (OL L 168, 2014 6 7, p. 105).
   
      (5)  2014 m. gegužės 26 d. Tarybos reglamentas (ES, Euratomas) Nr. 608/2014, kuriuo nustatomos Europos Sąjungos nuosavų išteklių sistemos įgyvendinimo priemonės (OL L 168, 2014 6 7, p. 29).
   
      (6)  2016 m. gruodžio 19 d. Komisijos įgyvendinimo sprendimas (ES, Euratomas) 2016/2365, kuriuo nustatomi sąskaitų, kuriose laikomos Sąjungai priklausančių tradicinių nuosavų išteklių sumos, išrašų šablonai ir ataskaitų apie neatgautinas sumas, atitinkančias Sąjungai priklausančius tradicinius nuosavus išteklius, formos pagal Tarybos reglamentą (ES, Euratomas) Nr. 608/2014 (žr. šio Oficialiojo leidinio p. 24).
   
      I PRIEDAS
      
   
      II PRIEDAS
      
   
      III PRIEDAS
      
   
      IV PRIEDAS
      
   
      V PRIEDAS